Omstredenheid oor Facebook-groepe se rasse-profileringSkermskoot van die webwerf “Suburban Fear” Sekere buurtwagte wat van rasse-profilering gebruik maak, het tot groot omstredenheid gelei, het die Sunday Times berig. “Die gebruik van rasse-kodes, insluitend om glo na swartmense as ‘bravo’ (black) en bruin mense as ‘charlie’ (coloured) te verwys in kennisgewings op sosiale media neem toe,” het William Bird, direkteur vir Media Monitoring Africa, gesê. “Dit sal regtig nie help om die persoon as ŉ moontlike oortreder te identifiseer nie. Dit is soos om te sê ‘ŉ wit man in Noorweë’.” Die koerant het gesê ŉ webwerf, Suburban Fear, is vandeesweek opgestel om op burgerlike organisasies se Facebook-plasings verslag te doen, en noem dit: “die bastion van wit middelklasvrees”. Skermskote van plasings op die webwerf sluit ook begrippe soos “bm” (black male) in. Daar is ook verwysings na verdagte persone in verskeie woonbuurte wat begrippe insluit soos “lyk nie Suid-Afrikaans nie”, “freekin Nigeriërs” en “4 swart (foreigners)”. Een persoon het na ŉ voorval verwys toe ŉ familielid ŉ vermeende rower “ŉ outydse pakslae op sy boude” gegee het en stel voor dat ander hulself bewapen “met ŉ gordel of ŉ houtlepel”.